wickkiey/tamil-wikipedia-chunked huggingface dataset:
# கடலடி நிலத்தோற்றம்

## கடலடி நிலத்தோற்றம்

### கடல் படிவுகள்

கடல் படிவுகள் என்பன இயற்கையாகக் காணப்படும் மூலப்பொருட்கள் புவியின் தட்பவெப்பநிலை மாற்றங்கள் மற்றும் அரிப்பு காரணமாக ஓரிடத்திலிருந்து மற்றொரு இடத்திற்கு கடத்தப்பட்டு உருவாக்கப்படுகின்றன.
# கடலடி நிலத்தோற்றம்

## கடலடி நிலத்தோற்றம்

### கடல் சமவெளிகள்

கடலுக்கடியில் 3000 மீட்டர் (9800 அடி) ஆழத்திலிருந்து 6000 மீட்டர் (20000 அடி) ஆழம் வரையிலும் அமையப்பெற்ற சமமான நிலப்பரப்பை கடலடி சமவெளிகள் என்கிறோம். இவை கண்டத்திட்டுகளின் நிறைவுப் பகுதியில் துவங்கி கடல் முகடுகள் வரை பரவிக் காணப்படுகின்றன. இவை அட்லாண்டிக் பெருங்கடல் மற்றும் வங்கக்கடல் பகுதிகளில் பரந்துள்ளன. இங்கே அதிகப்படியான படிவுகள் காணப்படும்.
# கடலடி நிலத்தோற்றம்

## சான்றாவணங்கள்

- இயற்கைப் பேரழிவுகளும் பாதுகாப்பும் - டாக்டர். வெ.சுந்தரராஜ் மற்றும் டாக்டர்.ப.நம்மாழ்வார்
- ஆழ்கடல் அதிசயங்கள் - டாக்டர். வெ.சுந்தரராஜ்
# நிலத்தடி உறைபனி

**நிலத்தடி உறைபனி** என்பது இரண்டு அல்லது அதற்கு மேற்பட்ட ஆண்டுகளுக்கு மேல், பனிக்கட்டியின்
உறைநிலையான சுழியம் பாகைக்குக் கீழ் அமைந்து இருக்கும், பாறை அல்லது மண் அடங்கிய தரை ஆகும். பெரும்பாலும் நிலத்தடி உறபனியானது புமியின் துருவபகுதியான ஆர்டிக், அண்டாா்டிக் போன்ற பிரதேகளில் காணப்படும். ஆனால் ஆல்பைன் பகுதிகளில் அதிகமாக காணப்படுகிறது. இது கடலின் உட்பகுதியில் வட அண்டாா்டி பகுதியில் உள்ளது.இது பூமியின் மேற்பரப்பில் ஒரு அங்குலத்திலிருந்து பல மைல் ஆழம் வரை இருக்கலாம். அலாஸ்கா, கிறீன்லாந்து, கனடா மற்றும் சைபீரியாவின் 85% பகுதிகள் உட்பட, வடக்கு அரைக்கோளத்தின் கிட்டத்தட்ட கால் பகுதியும் நிரந்தர பனிக்கட்டிகளாக உள்ளது. இது தெற்கு அரைக்கோளத்தில் உள்ள மலை உச்சிகளிலும் அமைந்துள்ளது.
# நிலத்தடி உறைபனி

## தொடர்ச்சியாக இருக்கும் உறைபனி

பிராந்தியத்தின் அடிப்படையில் உறைபனி நிலையின் மதிப்பிடப்பட்ட அளவு
**ஃபென்னோஸ்காண்டியன் மலைகள்**  
| மீதமுள்ள | < | } |
| --- | --- | --- |
# கடற்காற்று

**கடற்காற்று** (sea breeze) என்பது ஓர் பாரிய நீர் நிலையினூடு நிலத்தை நோக்கி வீசும் காற்று ஆகும்.
# கடற்காற்று

## காரணம்

சூரியன் உதித்த பின் புவியின் நிலப்பரப்பு அதன் கடினத் தன்மை காரணமாக மிக விரைவாக வெப்பமடைகிறது. இதனால் நிலப்பரப்பின் மீது உள்ள காற்று சூடேறி, காற்றில் உள்ள ஈரப்பதம் ஆவியாகி எடை குறைந்து வளிமண்டலத்தின் மேலே சென்றுவிடுவதால் நிலப்பரப்பின் மீது காற்றின் அழுத்தம் குறைவாகக் காணப்படுகிறது.  
அதே பகல் நேரத்தில் கடற்பரப்பின் மீது படும் சூரிய வெப்பம் நீருக்குள் ஆழமாக ஊடுருவி செல்வதால் நீா்ப்பரப்பு மெதுவாக சூடேறுகிறது. அப்பொழுது நிலப்பரப்பைக் காட்டிலும் நீா்ப்பரப்பின் மீது குறைவான வெப்பம் காரணமாகக் காற்றின் அழுத்தம் அதிகமாக இருப்பதால், அதிக காற்றழுத்தப் பகுதியான கடற்பகுதியிலிருந்து குறைந்த காற்றழுத்தப் பகுதியான நிலப்பகுதியை நோக்கி காற்று வீசுகிறது.
# ஆரல்வாய்மொழி மீனாட்சி அம்மன் திருக்கோவில்

**ஆரல்வாய்மொழி மீனாட்சி அம்மன் திருக்கோவில்** தமிழ்நாட்டில் கன்னியாகுமரி மாவட்டத்தில் உள்ள கோயிலாகும்.
# ஆரல்வாய்மொழி மீனாட்சி அம்மன் திருக்கோவில்

## அமைவிடம்

இக்கோயில் மதுரைக்கு அடுத்தபடியாக கருதப்படுகின்ற இக்கோவில் கன்னியாகுமரி மாவட்டத்தில் ஆரல்வாய்மொழி என்னும் ஊரில் வடக்கூர்ப் பகுதியில் அமைந்துள்ளது. இக்கோயிலின் நிர்வாகம் தமிழ்நாடு திருக்கோவில்கள் அறநிலையத்துறையினரால் நடத்தப்படுகிறது.
# ஆரல்வாய்மொழி மீனாட்சி அம்மன் திருக்கோவில்

## மூலவர்

மூலவராக பரகோடி கண்டன் சாஸ்தா உள்ளார். கோவிலின் தலபுராணத்தில் சாஸ்தாவைப் பற்றியும், மீனாட்சியம்மனைப் பற்றியும் கூறப்பட்டுள்ளன. தல புராணத்தில் மூல தெய்வமான சாஸ்தா சுயம்புவாக உருவானவர் என்று கூறப்பட்டுள்ளது. முன்னொரு காலத்தில் இப்பகுதியில் தொண்டைமான் பரவர்கள் என்னும் சமூகத்தினர் வாழ்ந்து வந்ததாகவும், அவர்கள் வேட்டைக்குச் சென்றபோது செடிக்குள் ஓடி ஒளிந்த முயலை வேட்டையாடும் நோக்கில் வேலால் குத்தியபோது ரத்தம் வந்ததாகவும், செடிகளை விலக்கி முயலை எடுக்க முயற்சித்தபோது அங்கே ஒரு மூர்த்தியின் அடையாளத்தை கண்டதாகவும் கூறப்படுகிறது. முதலில் சாஸ்தாவை அவர்கள் கண்டதால் அவருக்கு பரகோடி கண்டன் சாஸ்தா என்று பெயரிட்டு அழைக்க ஆரம்பித்துள்ளனர்.
# ஆரல்வாய்மொழி மீனாட்சி அம்மன் திருக்கோவில்

## விழாக்கள்

இந்தக் கோவிலில் பங்குனி மாதம் 10 நாட்கள் திருவிழாவும், சித்திரை மாதம் 4 நாட்கள் திருக்கல்யாண விழாவும், தம்புரான் கொடை விழா என மூன்று முக்கிய விழாக்கள் நடக்கிறது. இவ்விழாக்களில் அருகாமையிலுள்ள ஊர்களிலிருந்து மக்கள் கலந்து கொள்கின்றனர்.
# பௌஜ்தார்

மீர் ஜாபர் ஒடிசாவின் பௌஜ்தாராக 1747 வரை செயல்பட்டார்.]]  
**பௌஜ்தார்** அல்லது **பௌஜ்தாரி**(Faujdar) தெற்காசியாவில் இந்தியத் துணைக்கண்டத்தில் முகலாயப் பேரரசின் காலத்திலும், பிற இசுலாமிய ஆட்சியாளர்களின் காலத்திலும் படைத்தலைவர்களுக்கு வழங்கப்பட்ட பதவிப் பெயராகும். பௌஜ்தார் எனும் சொல் பாரசீக மொழிச் சொல்லாகும்.  
அக்பர் காலத்தில் பேரரசின் நிர்வாக வசதிக்காக, முகலாயப் பேரரசின் பகுதிகளை, சுபாக்களாகவும், சுபாக்கள் சர்க்கார்களாகவும், சர்க்கார்களை பர்கானக்களாகவும் பிரிக்கப்பட்டது.  
இந்நிர்வாகப் பகுதிகளில் ஒன்றான சர்க்கார் பகுதியின் நிர்வாகி மற்றும் படைத்தலைவரை பௌஜ்தார் என அழைக்கப்பட்டார்.  
இந்தியா மற்றும் பாகிஸ்தானில் வாழும் ஜாட் இன மக்கள், தங்கள் பெயருக்குப் பின் பௌஜ்தார் எனும் பெயரை தங்களின் குடும்பப் பெயர்களாக இட்டுக் கொள்கின்றனர்.
# பௌஜ்தார்

## இதனையும் காண்க

- கொத்தவால்
- கிலாதார்
# மாவட்ட ஆசிரியர் கல்வி மற்றும் பயிற்சி நிறுவனம், இந்தியா

**மாவட்ட ஆசிரியர் கல்வி மற்றும் பயிற்சி நிறுவனம்** *(District Institute of Education and Training -DIET)* என்பது இந்தியாவின் தேசிய கல்விக் கொள்கை 1986 இன் பரிந்துரைப்படி ஆசிரியர்களுக்கு பணி முன் பயிற்சி மற்றும் பணியிடைப் பயிற்சியை அளிக்கவும் மேம்படுத்தவும் இந்தியாவின் அனைத்து மாவட்டங்களிலும் மாவட்டத்திற்கு ஒன்று வீதம் ஏற்படுத்தப்பட்ட நிறுவனம் ஆகும்.
# மாவட்ட ஆசிரியர் கல்வி மற்றும் பயிற்சி நிறுவனம், இந்தியா

## முதன்மை

தரமான கல்வி, திறன் மிக்க ஆசிரியர்களின் தேவையும் முதன்மையையும் தேசிய கல்வி ஆணையம் (1964-66) வலியுறுத்தியது. கல்விக் கொள்கை|தேசியக் கல்விக் கொள்கை 1986, தேசிய செயல் திட்டம் 1992 ஆகியவை ஆசிரியர் கல்வியை மேம்படுத்த மாவட்ட அளவில் ஒரு நிறுவனம் ஏற்படுத்துவதன் கட்டாயத்தை வலியுறுத்தியதன் காரணமாக மாவட்ட ஆசிரியர் கல்வி, பயிற்சி நிறுவனங்கள் அமைக்கப்பட்டன.
# மாவட்ட ஆசிரியர் கல்வி மற்றும் பயிற்சி நிறுவனம், இந்தியா

## மேலாண்மை

இந்தியாவின் அனைத்து மாநிலங்களிலும் உள்ள மாநில கல்வியியல், பயிற்சி நிறுவனம் கீழ் மாவட்ட ஆசிரியர் கல்வி, பயிற்சி நிறுவனங்கள் செயல்படுகின்றன. இவற்றின் மேலாண்மைய்யை இந்திய மனித வள மேம்பாட்டு அமைச்சகத்தின் கீழ் செயல்படும் தேசிய ஆசிரியர் கல்வி, பயிற்சி நிறுவனம் (NCERT) ஒருங்கிணைக்கிறது.
# மாவட்ட ஆசிரியர் கல்வி மற்றும் பயிற்சி நிறுவனம், இந்தியா

## செயல்பாடுகள்

- இரண்டாண்டு ஆசிரியர் கல்வி பட்டய படிப்பினை நடத்துதல்
- மாவட்ட அளவில் ஆசிரியர்களுக்கு பணியிடை பயிற்சியை அளிக்கிறது
- மாவட்ட அளவில் ஆசிரியர்களுக்கான பயிற்சியினை திட்டமிடுதல் செயலாக்குதல்
- ஆசிரியர் கல்வியில் ஆய்வுகளை மேற்கொள்ளுதல்
- மாவட்ட அளவில் கல்விப்பணிகளை மேம்படுத்துதல்
- கல்வி புள்ளிவிவரங்களை சேகரித்தல்
# மாவட்ட ஆசிரியர் கல்வி மற்றும் பயிற்சி நிறுவனம், இந்தியா

## தமிழ்நாட்டில் ஆசிரியர் கல்வி மற்றும் பயிற்சி நிறுவனங்களின் தொடக்கம்

தமிழ்நாட்டில் ஒவ்வொரு மாவட்டத்திற்கு ஒன்று வீதம் 32 மாவட்ட ஆசிரியர் கல்வி, பயிற்சி நிறுவனங்கள் செயல்பட்டு வருகின்றன.இவை பல்வேறு காலகட்டங்களில் பின்வருமாறு தொடங்கப்பட்டுள்ளன.  
| தொடங்கிய ஆண்டு | தரம் உயர்த்தப்பட்டது | புதிதாக ஏற்படுத்தப்பட்டது | மொத்தம் |  |
| --- | --- | --- | --- | --- |
| 1988-1989 | திருவல்லிக்கேணி, கோத்தகிரி, மாயனூர், நாமக்கல், டி.கல்லுப்பட்டி, தேரூர், திரூர், திருமூர்த்தி நகர், வடலூர் | 0 | 9 |  |
| 1989-1990 | ஆடுதுறை, கிருஷ்ணகிரி, முனஞ்சிப்பட்டி, பாளையம்பட்டி, ராணிப்பேட்டை | 0 | 5 |  |
| 1992-1993 | 0 | காளையார்கோவில், கீழ்பெண்ணாத்தூர், மஞ்சூர், ஒட்டன்சத்திரம், பெருந்துறை, புதுக்கோட்டை, வாணரமுட்டி | 7 |  |
| 1998-1999 | 0 | ஜி.அரியூர், களியம்பூண்டி, கீழப்பழூர், குமுளூர், குருக்கத்தி, மன்னார்குடி, உத்தமபாளையம், உத்தமசோழபுரம் | 8 |  |
| 2007-2008 | 0 | தருமபுரி | 1 |  |
| 2015-2016 | 0 | கோயம்புத்தூர், பெரம்பலூர் | 2 |  |
| மொத்தம் | 14 | 18 | 32 | } |
# மாவட்ட ஆசிரியர் கல்வி மற்றும் பயிற்சி நிறுவனம், இந்தியா

## தமிழ்நாட்டில் ஆசிரியர் கல்வி மற்றும் பயிற்சி நிறுவனங்களின் பட்டியல்

| வரிசை எண் | மாவட்ட ஆசிரியர் கல்வி மற்றும் பயிற்சி நிறுவனம் அமைந்துள்ள ஊர் | மாவட்டம் |  |
| --- | --- | --- | --- |
| 1 | திருவல்லிக்கேணி | சென்னை |  |
| 2 | கோத்தகிரி | நீலகிரி |  |
| 3 | மாயனூர் | கரூர் |  |
| 4 | நாமக்கல் | நாமக்கல் |  |
| 5 | டி.கல்லுப்பட்டி | மதுரை |  |
| 6 | தேரூர் | கன்னியாகுமரி |  |
| 7 | திரூர் | திருவள்ளூர் |  |
| 8 | திருமூர்த்திநகர் | திருப்பூர் |  |
| 9 | வடலூர் | கடலூர் |  |
| 10 | ஆடுதுறை | தஞ்சாவூர் |  |
| 11 | கிருஷ்ணகிரி | கிருஷ்ணகிரி |  |
| 12 | முனஞ்சிப்பட்டி | திருநெல்வேலி |  |
| 13 | பாலையம்பட்டி | விருதுநகர் |  |
| 14 | ராணிப்பேட்டை | வேலூர் |  |
| 15 | காளையார்கோவில் | சிவகங்கை |  |
| 16 | கீழ்பெண்ணாத்தூர் | திருவண்ணாமலை |  |
| 17 | மஞ்சூர் | ராமநாதபுரம் |  |
| 18 | ஒட்டன்சத்திரம் | திண்டுக்கல் |  |
| 19 | பெருந்துறை | ஈரோடு |  |
| 20 | புதுக்கோட்டை | புதுக்கோட்டை |  |
| 21 | வானரமுட்டி | தூத்துக்குடி |  |
| 22 | ஜி.அரியூர் | விழுப்புரம் |  |
| 23 | களியம்பூண்டி | காஞ்சிபுரம் |  |
| 24 | கீழப்பழூர் | அரியலூர் |  |
| 25 | குமுளுர் | திருச்சி |  |
| 26 | குருக்கத்தி | நாகபட்டினம் |  |
| 27 | மன்னார்குடி | திருவாரூர் |  |
| 28 | உத்தமபாளையம் | தேனி |  |
| 29 | உத்தமசோழபுரம் | சேலம் |  |
| 30 | தருமபுரி | தருமபுரி |  |
| 31 | கோயம்புத்தூர் | கோயம்புத்தூர் |  |
| 32 | பெரம்பலூர் | பெரம்பலூர் | } |
ஆசிரியர் கல்வி மற்றும் பயிற்சி நிறுவனம் 7 துறைகளைக் கொண்டு இயங்கி வருகிறது.
# இனாம்தார்

**இனாம்தார்** (Inamdar) என்பவர், இந்தியாவை ஆட்சி செய்த மராத்திய பேஷ்வாக்கள், தக்கானச் சுல்தான்கள் மற்றும் பிரித்தானிய இந்தியா அரசுக்கு செய்யும் ஊழியத்திற்காக மானியமாக வழங்கப்படும் விளைநிலங்களைக் கொண்ட நிலக்கிழார்கள் ஆவார்.  
பிரித்தானியாவின் இந்தியப் பேரரசு காலத்தில் இனாம்தார்களின் உரிமைகள், கடமைப்பொறுப்புகள் தொடர்பாக 1989- சென்னை மாகாண அரசு, 1989-இல் சென்னை மாகாண இனாம் சட்டம் VIII, 1989-இல் இயற்றியது.சில இனாம் நிலங்களை பர்கானா வாட்டன் இனாம் நிலங்கள் என அழைக்கப்பட்டது.
# இனாம்தார்

## இனாம் ஒழிப்புச் சட்டம்

இந்திய விடுதலைக்குப் பின்னர் இந்திய மாகாண அரசுகள் இனாம்தார் அனுபவிக்கும் நிலங்களின் உரிமையைத் தகுதி நீக்கம் செய்து, இனாம் நிலங்களை, நிலமற்றவர்களுக்கு வழங்கி சட்டங்கள் இயற்றியது.  
இனாம் ஒழிப்புச் சட்டங்களில் குறிப்பிடத்தக்கது, பம்பாய் மாகாண அரசின், பம்பாய் தனிநபர் இனாம் ஒழிப்புச் சட்டம் (XLII of 1953), கர்நாடகா (சமயம் & தொண்டு நிறுவனங்கள்) இனாம் ஒழிப்புச் சட்டம் 1955, கர்நாடகா தனிநபர் இனாம் ஒழிப்புச் சட்டம், 1977, ஹைதராபாத் இனாம் ஒழிப்புச் சட்டம், 1955 மற்றும் தமிழ்நாடு இனாம் (ஒழிப்பு & ரயத்துவாரி மாற்றம்) சட்டம், 1963 ஆகும்.  
இனாம் ஒழிப்பு சட்டம் இயற்றப்பட்டதால், இனாம்தார் எனும் கௌரவப் பெயரும் காலப் போக்கில் வழக்கொழிந்தன.
வட இந்தியாவில் சில முன்னாள் இனாம்தார்கள், தங்களின் குடும்பப் பெயராக இனாம்தார் என வைத்துக் கொண்டுள்ளனர்.
# இனாம்தார்

## இதனையும் காண்க

- பௌஜ்தார்
- கிலாதார்
# இடுகாடு

வில் உள்ள கல்லறைத் தோட்டம்]]
'இடுகாடு'என்பது இறந்தவர்களை குழிதோண்டி புதைக்கும் ஒரு நிலப்பகுதி ஆகும். இது பொது இடம் என்றாலும், மக்களின் பழக்க வழக்கங்களுக்கேற்ப சமயம் மற்றும் இனம் சார்ந்த தனித்தனி இடங்களில் ஏற்படுத்திக்கொள்ளப்பட்டுள்ளது. இங்கு இறந்தவர்களின் உடலை (பிணம்) குழி தோண்டி புதைத்து இறுதிச் சடங்கு செய்கிறார்கள். சில பகுதிகளில் பிணங்களைப் புதைத்த இடத்தில் ஒரு சில ஆண்டுகள் கழித்து மீண்டும் மீண்டும் பிணங்களை புதைப்பார்கள். இது பெரும்பாலும் இந்து மதத்தின் வழக்கமாகும்.  
கிறிஸ்தவ மதத்தில் இறந்தவர்களை புதைக்குமிடத்திற்கு கல்லறைத் தோட்டம் என்று பெயர். இது கிருத்துவ தேவாலயங்களின் கட்டுப்பாட்டில் இருக்கும். இங்கு இறந்தவர்களை புதைத்த இடத்தில் கல்லறை எழுப்புகின்றனர். இசுலாம் மதத்தில் இறந்தவர்களை புதைக்குமிடத்தை கபஸ்தான் என்று அழைக்கப்படுகிறது. இவை வகுப்பு வாரியத்தின் கட்டுப்பாட்டில் உள்ளன. ஸ்வீடன் நாட்டில் இறை மறுப்பாளர்களுக்கு தனியாக இடுகாடு ஏற்படுத்தப்பட்டுள்ளது.
# பிரிவு (அகத்திணை)

அகப்பொருள் இலக்கணத்தில் தலைவன் தலைவியைப் பிரிந்து செல்லும் பல்வேறு சூழல்கள் கூறப்பட்டுள்ளன. பிரிவின் வகை, பிரிவிற்கான காரணங்கள், நபர்கள் பற்றி தொல்காப்பியம் கூறுகிறது.
# பிரிவு (அகத்திணை)

## பிரிவின் வகை

பிரிவு காலிற்பிரிவு, கலத்திற்பிரிவு என இருவகைப்படும். காலிற்பிரிவு தரை வழியாகவும் கலத்திற் பிரிவு கடல்வழியாகவும் நடைபெறும்.  
:''இரு வகைப் பிரிவும் நிலை பெறத் தோன்றலும்
:*உரியது ஆகும்* என்மனார் புலவர்
# பிரிவு (அகத்திணை)

## பிரிவின் காரணங்கள்

கல்வி, போர், தூது ஆகிய காரணங்களுக்காகப் பிரிவு ஏற்படும்.  
ஓதல், பகையே, தூது, இவை பிரிவே
# பிரிவு (அகத்திணை)

## பிரிவிற்குரியோர்

அரசர், போர்வீரர்கள், தூது செல்வோர், பொருளீட்டச் செல்வோர் ஆகியோர் பிரிவிற்குரியோர். அவர்களுள் அரசர் போரின் பொருட்டுப் பிரிந்து செல்வர். அரசரைச் சார்ந்த அமைச்சர், போர் வீரர் முதலியோர் அரசரின் ஏவலை நிறைவேற்றும் பொருட்டு அரசரோடு செல்வர். அந்தணர் கல்வியின் பொருட்டு பிரிந்து செல்வர். வணிகர் பொருளீட்டும் பொருட்டுப் பிரிந்து செல்வர்.
# பிரிவு (அகத்திணை)

## பிரிவிற்குரியோர்

### பெண்கள்

பெண்கள் கடல் கடந்து செல்வதில்லை. முந்நீர் வழக்கம் மகடூஉவொடு இல்லை என்கிறது தொல்காப்பிய நூற்பா.
# பீர்பால் சகானி

**பீர்பால் சகானி** *(Birbal Sahni)* என்பவர் 1891 ஆம் ஆண்டு நவம்பர் 14 முதல் 1949 ஆம் ஆண்டு ஏப்ரல் 10 வரையிலான காலத்தில் வாழ்ந்த ஓர் இந்திய தொல்தாவரவியலாளர் ஆவார். இலண்டன் ராயல் அறிவியல் கழகத்தின் உறுப்பினர் என்ற மதிப்பும் இவருக்கு வழங்கப்பட்டிருந்தது .  
இந்திய துணைக் கண்டத்தின் புதைபடிவங்களைப் பற்றி இவர் ஆய்வு செய்தார். புவியியல் மற்றும் தொல்லியல் துறைகளிலும் சகானி ஆர்வம் காட்டினார். தற்பொழுது லக்னோவிலுள்ள தொல்தாவர பீர்பால் சகானி நிறுவனத்தை 1946 ஆம் ஆண்டு சகானி நிறுவினார். இந்தியாவின் புதைபடிவ தாவரங்கள் பற்றிய ஆய்வு மற்றும் தாவரங்களின் பரிணாம வளர்ச்சியில் ஆய்வு ஆகியன சகானியின் முக்கிய பங்களிப்புகள் ஆகும் . இந்திய விஞ்ஞானக் கல்வியின் உருவாக்கத்திலும் சகானி ஈடுபட்டார். இந்தியாவின் தேசிய அறிவியல் அகாடமியின் தலைவராக இருந்தார். சுவீடன் நாட்டின் சிடாக்கோம் நகரிலுள்ள சர்வதேச தாவரவியல் காங்கிரசின் கெளரவ அதிபராகவும் சகானி பணியாற்றினார்.
# பீர்பால் சகானி

## பிறப்பு

பீர்பால் சகானி 1891 ஆம் ஆண்டு நவம்பர் மாதம் 14 அன்று மேற்கு பஞ்சாபின் சாகாப்பூர் மாவட்டத்திலுள்ள பேரா நகரத்தில் பிறந்தார். லாகூரில் வாழ்ந்து வந்த லாலா ருச்சி ராம் சகானிக்கும் ஈசுவர் தேவிக்கும் மூன்றாவது மகனாக இவர் பிறந்தார். தேரா இசுமாயில் கான் என்ற நகரத்திலிருந்து வந்த இந்த குடும்பத்தினர் கேவ்ரா உப்புச் சுரங்கத்திற்கு அருகிலிருந்த பேரா நகரத்திற்கு அடிக்கடி வருகை தந்தனர். பீர்பால் சகானிக்கு புவியியல் ஆர்வம் இளம் வயதிலேயே தொடங்கியதற்கு இதுவும் ஒரு காரணமாக இருக்கலாம். தேரா இசுமாயில் கான் நகரில் வங்கித் தொழிலில் ஈடுபட்டுவந்த தாத்தாவும் பீர்பால் சகானிக்கு அறிவியல் ஆர்வத்தை ஊட்டினார். சகானியின் தாத்தா அந்நகரில் வேதியியல் துறையில் தன்னார்வ ஆராய்ச்சி மேற்கொண்டார் என்பது குறிப்பிடத்தக்கது ஆகும் .
# பீர்பால் சகானி

## படிப்பு

இந்தியாவின் லாகூரிலுள்ள அரசு கல்லூரி பல்கலைக்கழகத்திலும், பஞ்சாப் பல்கலைக்கழகத்திலும் சகானி தன்னுடைய ஆரம்பகால உயர் கல்வியைக் கற்றார். இந்திய பிரயோபைட்டியலின் தந்தையாகக் கருதப்படும் சிவ் ராம் காசியப்பிடம் சகானி தாவரவியலைக் கற்றார். மேலும் இவர் 1914 ஆம் ஆண்டு கேம்பிரிட்ச்சு இமானுவேல் கல்லூரியில் பட்டம் பெற்றார். பின்னர் 1919 ஆம் ஆண்டில் இலண்டன் பல்கலைக்கழகத்தில் ஆல்பர்ட்டு சார்லசு சீவார்டின் வழிகாட்டுதலில் அறிவியல் முனைவராக பட்டம் பெற்றார் .
# பீர்பால் சகானி

## வாழ்க்கைப் பணி

சகானி இங்கிலாந்தில் இருந்த காலத்தில் பேராசிரியர் சீவார்டுடன் இணைந்து கோண்டுவான இராச்சியத்தில் இருந்த தாவரங்கள் பற்றிய விரிவான திருத்தத்திற்காக ஆய்வு செய்தார். 1919 ஆம் ஆண்டில் அவர் மியூனிச்சில் செருமனிய தாவர அமைப்பியல் விஞ்ஞானியான காரல் ரிட்டர் வோன் கோய்பெல்லுடன் இணைந்து பணியாற்றினார். பஞ்சாப் கல்வி நிலையங்களின் ஆய்வாளராக பணியாற்றிய சுந்தர் தாசு சூரியின் மகள் சாவித்திரி சூரியை 1920 ஆம் ஆண்டு சகானி திருமணம் செய்து கொண்டார். சகானியின் பணிகளில் ஆர்வம் கொண்டவராகவும் ஒரு நிலையான தோழியாகவும் சாவித்திரி இருந்தார் . இவருடைய ஆய்வுகளை கேம்பிரிட்ச்சு பல்கலைக்கழகம் அங்கீகரித்து 1929 ஆம் ஆண்டு இவருக்கு அறிவியல் முனைவர் பட்டத்தை வழங்கியது. வில்லியம்சோனியா சீவார்டி என்று சகானி பெயரிட்ட டிரையாசிக் காலத்தைச் சேர்ந்த பென்னெட்டிடேலியன் தாவரம் இந்தியத் தொல்லுயிர் தாவரங்களின் பட்டியலில் 1932 ஆம் ஆண்டு சேர்த்துக் கொள்ளப்பட்டது. பாடஞ்செய்யப்பட்ட புதிய வகை மரமான ஓமாக்சைலோன், சுராசிக் காலந்தொட்டு இருந்த விதையுறைத் தாவரத்துடன் ஒத்திருப்பதையும் சேர்த்துக் கொண்டது .
# பீர்பால் சகானி

## இதர ஆர்வங்கள்

சகானி இசையில் ஆர்வமாக இருந்தார், சித்தாரையும் வயலினையும் அவர் நன்றாக இசைத்தார். களிமண் உருவ மாதிரிகள் செயவதில் ஆர்வங் கொண்டவராகவும் சதுரங்கம் டென்னிசு போன்ற விளையாட்டுகளை விளையாடக்கூடியவராகவும் இருந்தார். ஆக்சுபோர்டில் இருந்தபோது இந்தியக் கவுன்சிலுக்காக இவர் டென்னிசு விளையாடினார். நிலவியல், தொல்பொருள் துறை, நாணயவியல் உள்ளிட்ட பல துறைகளிலும் இவருக்கு ஆர்வம் இருந்தது. 1936 ஆம் ஆண்டில் அரியானா மாநிலத்திலுள்ள கோக்ர கோட் என்ற தொல்லியல் தளத்தில் இருந்து எடுத்த சில நாணயங்களையும் அச்சுகளையும் ஆய்வு செய்த இவர் நாணயங்களை வார்த்து உருக்கொடுப்பதற்கு சாத்தியமான வழிமுறைகளைப் பற்றி எழுதினார். தேசிய அருங்காட்சியகம் தில்லியில் இவர் சேகரித்த நாணயங்கள் காட்சிக்கு வைக்கப்பட்டுள்ளன . அவர் தனது மருமகன்களாலும், மருமகள்களாலும் மிகவும் விரும்பப்பட்டார். அவர்கள் இவரை தாமசீவாலா மாமா என்று அன்போடு அழைத்தனர். கிப்பி என்று பெயரிடப்பட்ட ஒரு குரங்கு கை கைப்பாவையால் சகானி அவர்களை மகிழ்வித்தார் .
# பீர்பால் சகானி

## இதனையும் காண்க

- பீர்பால் சகானி தொல் அறிவியல் நிறுவனம்
# சிம்ப்யூட்டர்

**சிம்ப்யூட்டர்** என்பது குறைந்த விலையில் கிடைக்கக்கூடிய, கையில் எடுத்துச் செல்லக்கூடிய தனிக் கணினியின் இந்திய வடிவமைப்பாகும். இது 2002 ஆம் ஆண்டு வெளியிடப்பட்டது. தொடக்கத்தில் 50000 சிம்ப்யூட்டர்களை விற்க இலக்கு நிர்ணயிக்கப்பட்டது ஆனால் 2005 ஆம் ஆண்டில் 4000 சிம்ப்யூட்டர்களை மட்டுமே விற்க முடிந்தது. இதனால் இது தோல்வியடைந்தது என செய்தி ஊடகங்கள் கூறின
# சிம்ப்யூட்டர்

### வடிவமைப்பும் வன்பொருளும்

இக்கருவி ஈட்டம் கருதாத சிம்ப்யூட்டர் அறக்கட்டளையால் நவம்பர் 1999 ஆம் ஆண்டு முனைவர்.சுவாமி மனோகர் தலைமையிலான ஏழு அறிவியலாளர்கள் கொண்ட குழுவினரால் உருவாக்கப்பட்டது.
இது தொடுதிரை, நுண்ணறி அட்டை, தொடர்க்குதை, அகச்சிவப்புத் தரவுத் தொகுப்பு ஆகியவற்றைக் கொண்டுள்ளது.
# சிம்ப்யூட்டர்

### வடிவமைப்பும் வன்பொருளும்

#### மென்பொருள்

இது லினக்சு கருவி இயக்குதளத்தை அடிப்படையாகக் கொண்டு செயல்படுகிறது.
# அகில் (நடிகர்)

**அகில்** (*Akhil*), பிறப்பு: 03 மே 1988) ஓர் இந்தியத் திரைப்பட நடிகர் ஆவார். இவர் தமிழ்த் திரைப்படங்களில் நடித்து வருகிறார். இவர் பாலாஜி சக்திவேல் இயக்கிய கல்லூரி திரைப்படத்தின் மூலமாக நடிகராக அறிமுகமானார்.
# அகில் (நடிகர்)

## வாழ்க்கைக் குறிப்பு

### திரை வாழ்க்கை

2007 ஆவது ஆண்டில் பாலாஜி சக்திவேல் இயக்கத்தில் வெளியான *கல்லூரி* திரைப்படத்தின் மூலமாக அறிமுகமானார். இத்திரைப்படத்தில் இவருடன் இணைந்து நடித்த தமன்னாவும் இப்படத்திலேயே அறிமுகமானார். நேர்மறையான விமர்சனத்தைப் பெற்றதுடன் சிறந்த அறிமுக நடிகருக்கான விஜய் விருதிற்காகவும் பரிந்துரைக்கப்பட்டார். தொடர்ந்து மீரா நந்தனுடன் இணைந்து நடித்த வால்மீகி திரைப்படமும், சனுசாவுடன் இணைந்து நடித்த நந்தி திரைப்படமும் தோல்வியைப் பெற்றன. 2010 ஆவது ஆண்டில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டிற்காக ஏ. ஆர். ரகுமான் இசையமைப்பில் கௌதம் மேனன் இயக்கத்தில் உருவான செம்மொழியான தமிழ் மொழியாம் பாடலில் புதிதாக திருமணம் செய்து கொண்ட மணமக்களாக நடிகை சமந்தாவுடன் இணைந்து நடித்திருந்தார்.  
2010 ஆவது ஆண்டில் அதிரடி நடிகராக நடித்த *நகர்புறம்* திரைப்படம் இன்னும் வெளியாகவில்லை.
# அகில் (நடிகர்)

## நடித்த திரைப்படங்கள்

| **ஆண்டு** | **திரைப்படம்** | **கதாபாத்திரம்** | **குறிப்புகள்** |
| --- | --- | --- | --- |
| 2007 | *கல்லூரி* | முத்துச்செல்வன் | **பரிந்துரை**, சிறந்த அறிமுக நடிகருக்கான விஜய் விருது |
| 2009 | *வால்மீகி (2009 திரைப்படம்)* | பாண்டி |  |
| 2011 | *நந்தி (திரைப்படம்)* | பழனி |  |
| 2013 | *மாசாணி* | விசுவா |  |
| 2014 | *ரெட்டை வாலு* | சேகர் |  |
| *கல்கண்டு* | விக்னேசு |  |  |
| 2016 | *அழகு குட்டி செல்லம்* | சரவணன் |  |
| *இளமி* | சடைப்புலி |  |  |
| 2017 | *பகடி ஆட்டம்* |  |  |
| *படை வீரன்* | செல்வம் | படப்பிடிப்பில் |  |
| *நகர்புறம்* | தாமதமாகியுள்ளது |  |  |
| *அலைபேசி* |  |  |  |
# நிலக்காற்று

இரவில் நிலப்பகுதியில் இருந்து கடலை நோக்கி வீசும் காற்று **நிலக்காற்று** (*Land breeze*) என்று அழைக்கப்படுகிறது.
(பகலில் வீசுகிறது), B: நிலக் காற்று (இரவில் வீசுகிறது)]]  
மாலைப்பொழுதில் நிலமானது பகலில் மிக விரைவாக பெற்ற வெப்பத்தை மிக விரைவாக இழந்து, குளிர்ச்சியடைந்து ஈரப்பதக் காற்றுடன் அதிக காற்றழுத்த மண்டலமாகக் காணப்படுகிறது. அதே மாலை நேரத்தில் பகலில் மிக மெதுவாக சூடேறிய நீர்ப்பகுதியானது பெற்ற வெப்பத்தை மெதுவாக இழக்கும். ஏனெனில் நீா்ப்பகுதியில் ஆழமாக ஊடுருவிச் சென்ற வெப்பம் வெளியேற கூடுதல் நேரமாகும். இதனால் கடற்பரப்பின் மீது நிலப்பரப்பைக் காட்டிலும் அதிக வெப்பம் இருக்கும். அதிக வெப்பம் காற்று அழுத்தம் குறைவதற்கு காரணமாகிறது. இதனால் மாலை நேரத்தில் இருந்து அதிக காற்றழுத்தப் பகுதியான நிலத்தில் இருந்து குறைந்த காற்றழுத்தப் பகுதியான கடலை நோக்கி வீசுகிறது.
# நிலக்காற்று

## இதனையும் காண்க

கடற்காற்று
# கிலாதார்

** கிலாதார்** (Kiladar) மத்தியக்கால இந்தியாவின் பெருநகரங்கள் அல்லது பெரும் கோட்டைகளை நிர்வகிப்பரை ஆளுநர் என்ற பதவிப் பெயரில் அழைத்தனர். மராத்தியப் பேரரசு காலத்தில் இப்பதவி வகிப்பவரை கிலாதார் என அழைத்தனர். ஐரோப்பிய நிலப்பிரபுத்துவ காலத்தில் கிலாதாரை அரண்-அரண்மனை ஆட்சியாளர் (Castellan) என அழைத்தனர்.  
கிலாதார் எனும் இந்தி மொழிச் சொல், ``கோட்டைப் பாதுகாவலர்`` எனப் பொருள்தரும்.
# கிலாதார்

## வரலாறு

மராத்தியப் பேரரசில் போர் முக்கியத்துவம் வாய்ந்த கோட்டைப் பாதுகாவலர்களைக் கிலாதார் என அழைத்தனர்.
# கிலாதார்

## இதனையும் காண்க

- பௌஜ்தார்
- கொத்தவால்
- இனாம்தார்
# கல்லூரிச் சாலை

**கல்லூரிச்சாலை** (*College Road*) இந்தியாவின் தமிழ்நாடு மாநிலத் தலைநகரான சென்னையின் நுங்கம்பாக்கம் என்ற இடத்தில் அமைந்துள்ள குறிப்பிடத்தக்க சாலையாகும். இச்சாலையில் பல முதனிலைக் கல்லூரிகள், அரசு அலுவலகங்கள், வங்கிகள் உள்ளிட்ட வணிக நிறுவனங்கள் ஆகியன இயங்கி வருகின்றன.
# கல்லூரிச் சாலை

## அமைப்பு

இச்சாலை கிழக்கு மேற்காக சுமார் 1.3 கி.மீ. நீளத்தில் அமைந்துள்ளது. மேற்கே ஸ்டெர்லிங் சாலையின் முடிவிலிருந்து தொடங்கி கிழக்கே கிரீம்சு சாலையும் பாந்தியன் சாலையும் சந்திக்கும் இடத்தில் கூவம் ஆற்றங்கரையின் அருகே முடிவடைகிறது.
# கல்லூரிச் சாலை

## சிறப்பிடங்கள்

இச்சாலையில்
- மகளிர் கிறித்துவக் கல்லூரி
- பேரா. அன்பழகன் கல்வி வளாகம்
- சங்கர நேத்ராலயா மருத்துவ ஆராய்ச்சி நிறுவனம்
- யூனியன் பாங்க் ஆப் இந்தியா
- இந்தியன் ஓவர்சீசு வங்கி
- எச்டிஎஃப்சி வங்கி
- ஸ்டே்ட் பாங்க் ஆப் இந்தியா உள்ளிட்ட முதன்மையான நிறுவனங்கள் அமைந்துள்ளன.
# துறவுமேல் அழகர் கோயில்

**துறவுமேல் அழகர் கோயில்** (*Thuravu Mel Azhagar Temple*) என்பது தமிழ்நாட்டில் அரியலூர் மாவட்டம், கங்கைகொண்ட சோழபுரத்துக்கு வடக்கிலமைந்துள்ள சலுப்பை கிராமத்தில் அமைந்துள்ளதொரு கோயிலாகும். இக்கோயிலில் பெண்கள் உள்ளே சென்று வழிபாடு செய்ய அனுமதி இல்லை.
# துறவுமேல் அழகர் கோயில்

## இருப்பிடம்

இக்கோயில் அரியலூர் மாவட்டம், கங்கைகொண்ட சோழபுரத்திலிருந்து வடக்கே 6 கிலோமீட்டர் தொலைவில் சலுப்பை கிராமத்திற்கும் அதற்கு முன்பாக உள்ள சத்திரம் கிராமத்திற்கும் நடுவே அமைந்துள்ளது.
# துறவுமேல் அழகர் கோயில்

## மூலவர்

மூலவருக்கு தனி சிலை கிடையாது. கிணற்றின் மேல் ஒரு படுக்கைக் கல்லைத்தான் மூலவராக மக்கள் வழி்படுகின்றனர்.
# துறவுமேல் அழகர் கோயில்

## சுற்றியுள்ள கோயில்கள்

- வீரனர் கோயில்
- வீரபத்திரசாமி கோயில்
- கருப்பசாமி கோயில்
# துறவுமேல் அழகர் கோயில்

## சிறப்பு

சுதையால் செய்யப்பட்ட பெரிய குதிரை சிலைகளும் 27 அடி உயரமுள்ள யானை சிலைகளும் இக்கோயிலின் சிறப்பம்சங்களாகும்.
# துறவுமேல் அழகர் கோயில்

## படையல்

### மூலவர்

மூலவருக்கு சைவ உணவு படைக்கப்படுகிறது.
# துறவுமேல் அழகர் கோயில்

## படையல்

### சுற்றியுள்ள கோயில்கள்

சுற்றியுள்ள கோயில்களில் கிடாவெட்டி சமைத்து படைக்கும் அசைவ உணவு படைக்கப்படுகிறது.
# துறவுமேல் அழகர் கோயில்

## திருவிழா

ஆண்டுதோறும் தைப் பொங்கல் முடிந்து வரும் கரிநாளில் விழா கொண்டாடப்படுகிறது.
ஜயங்கொண்டம், செங்குந்தபுரம், இலையூர், வாரியங்காவல், மருதூர், கொடுக்கூர், பொன்பரப்பி, குவாகம், ஆண்டிமடம், உட்கோட்டை, ராதாபுரம், நரசிங்கம்பாளையம், படைநிலை, மீன்சுருட்டி, சின்னவளையம், உட்கோட்டை மற்றும் அதை சுற்றியுள்ள பகுதிகளில் வசிக்கும் மக்கள் இத்திருவிழாவில் பங்கேற்கின்றனர்.
# வயநாடு வனவிலங்கு காப்பகம்

**வயநாடு வனவிலங்கு காப்பகம்** *(Wayanad Wildlife Sanctuary)* என்பது இந்தியாவின் கேரள மாநிலம் வயநாடு மாவட்டத்தில் உள்ள விலங்குகள் சரணாலயமாகும் சுல்தான் பத்தேரி, முத்தாங்கா, குரைச்சாத்தி மற்றும் தோல்பெட்டி ஆகிய நான்கு பிரிவுகளுடன் 344.44 சதுர கி.மீ. பரப்பளவில் இச்சரணாலயம் அமைந்துள்ளது. இக்காப்பகத்தில் காட்டுப்பன்றி, யானை, மான் மற்றும் புலி போன்ற பெரிய காட்டு விலங்குகள் காணப்படுகின்றன. சரணாலயத்தில் அசாதாரண பறவைகள் சிலவும் உள்ளன. குறிப்பாக மயில்கள் இங்கு மிகப்பொதுவாகக் காணப்படுகின்றன. வயநாடு வனவிலங்கு சரணாலயம் பசுமையான காடுகளையும், வன உயிரினங்களையும் கொண்டுள்ள கேரளாவின் இரண்டாவது மிகப் பெரிய வனவிலங்கு சரணாலயமாகும். தாவர மற்றும் விலங்கினங்களின் அரிதான மற்றும் ஆபத்துநிலையிலுள்ள இனங்கள் இங்குள்ளன.
1973 ஆம் ஆண்டு நிறுவப்பட்ட இந்தச் சரணாலயம் இப்போது நீலகிரி உயிர்க்கோளக் காப்பகத்தின் ஓர் உட்பகுதியாகும். வடகிழக்கில் கர்நாடக மாநிலத்தின் பந்திப்பூர் தேசியப் பூங்கா மற்றும் நாகர்ஹோளே தேசியப் பூங்கா|நாகர்கோளே தேசியப் பூங்காக்களாலும்]], தென்கிழக்கில் தமிழ்நாட்டின் முதுமலை தேசியப் பூங்காவாலும் சூழப்பட்டுள்ளது.  
தக்காண பீடபூமியின் ஒரு பகுதியே வயநாடு வனவிலங்கு சரணாலயமாகும்.
இப்பகுதியில் தென்னிந்திய மரமான ஈர இலையுதிர் தேக்கு மரங்கள் அதிகம் காணப்படுகின்றன. மேலும் மேற்குக்- கடற்கரையின் அரைப்-பசுமைமாறா மரங்களடர்ந்த மேய்ச்சல்வெளியைக் கொண்டுள்ளது. யானைப் பாதுகாப்புத் திட்டத்தின் கீழ் இச்சரணாலயம் பாதுகாக்கப்படுகிறது. இப்பகுதியில் கூட்டம் கூட்டமாக யானைகளைக் காண முடியும். கேரள வனத்துறையால் யானைச் சவாரிகளும் ஏற்பாடு செய்யப்படுகின்றன.  
கேரள ஆதிவாசி மக்கட்தொகையின் பெரும்பகுதி வயநாடு மாவட்டத்தில் உள்ளது. பணியர், குரும்பர், ஆடியர், குறிச்சியர், ஊராளியர், காட்டுநாய்க்கர் உள்ளிட்ட பழங்குடியின மக்கள் இங்கு வாழ்கின்றனர்.  
2126 சதுர கி.மீ. பரப்பளவைக் கொண்ட வயநாட்டுக்குச் சக்திவாய்ந்த வரலாறு உள்ளது. வயனாட்டில் பல்வேறு பகுதிகளில் காணப்படும் எச்சங்கள் மற்றும் சாசனங்கள் வயநாட்டின் முக்கியமான வரலாற்றுக்கு முந்தைய காலத்தை பற்றிப் பேசுகின்றன. கிறித்துவிற்கு முன்பு குறைந்தபட்சம் 10 நூற்றாண்டுகளுக்கு முன்னரே இப்பகுதியில் மனிதர்கள் வாழ்ந்திருக்க வேண்டுமென வரலாற்று அறிஞர்கள் கருதுகின்றனர்.  
இந்த சரணாலயம் நீலகிரி உயிர்க் கோளகத்தின் ஒரு பகுதியாகும். மேற்குத் தொடர்ச்சி மலைகளில், நீலகிரி உப-தொகுதி (6,000+ சதுர கிலோமீட்டர்) உட்பட சரணாலயத்தின் அனைத்து பகுதிகளும் ஓர் உலக பாரம்பரியக் களமாக தேர்ந்தெடுக்கப்படுவதற்கு உலக பாரம்பரியக் குழுவால் பரிசீலிக்கப்படுகிறது.
# வயநாடு வனவிலங்கு காப்பகம்

## வரலாறு

வயநாடு வனவிலங்கு சரணாலயம் 1973 ஆம் ஆண்டு நிறுவப்பட்டது. 1991-92 ஆம் ஆண்டுகளில் யானைகள் பாதுகாப்பு திட்ட்த்தின் கீழ் இப்பகுதி கொண்டுவரப்பட்டது. இந்த சரணாலயம் 345 சதுரகிலோமீட்டர் பரப்பளவுக்கு விரிந்துள்ளது. இது கேரளாவின் இரண்டாவது மிகப்பெரிய சரணாலயமாகும். மேலும், இச்சரணாலயம் வடக்கு வயநாடு வனவிலங்கு சரணாலயம் மற்றும் தெற்கு வயநாடு வனவிலங்கு சரணாலயம் என இரண்டு துண்டிக்கப்பட்ட பகுதிகளாகப் பிரிக்கப்பட்டுள்ளது. இவ்விரு பகுதிகளுக்கும் இடையில் உள்ள பகுதி உண்மையில் ஒரு வனப்பகுதியாகும். இருப்பினும் இப்போது அது பெருந்தோட்டங்கள் ஆக்கிரமித்துள்ள ஒரு பகுதியாக மாறிப்போனது.  
2012 ஆம் ஆண்டு கேரள வனத் துறையினரால் வயநாடு வனவிலங்கு சரணாலய காப்பித் தோட்டத்தில் ஒரு புலி சுட்டுக் கொல்லப்பட்டது. பல உள்ளூர் அரசியல் தலைவர்கள் புலியை வேட்டையாடியதைப் பாராட்டினர். வீட்டு விலங்குகளை கொன்று உண்டு வந்த புலியை விரட்டச் சொல்லி எழுந்த ஆர்ப்பாட்டங்களைத் தொடர்ந்து புலியைச் சுடுவதற்கான ஆணையைப் இவர் பிறப்பித்தார்.
# வயநாடு வனவிலங்கு காப்பகம்

## விலங்குகளும் தாவரங்களும்

;தாவரங்கள்
இலையுதிர் காடுகளில் மாருதி, கரிமாருதி, கருங்காலி, தேக்கு மரம். வெங்கல், சடாச்சி, மாழங்குஞ்சிரம், மூங்கில் உள்ளிட்ட பல மரங்கள் இங்கு காணப்படுகின்றன.
;விலங்குகள்
யானைகள், புலிகள், சிறுத்தைகள், காடுப்பூனைகள், காட்டு நாய்கள், புணுகுப் பூனைகள், குரங்குகள், மான்கள், கரடிகள், காட்டெருமைகள், ஓநாய்கள் பாம்புகள் என பல்வகையான விலங்குகள் இங்கு வாழ்கின்றன.
;பறவைகள்
மயில்கள், குயில்கள், ஆந்தைகள், மரங்கொத்திகள், காட்டு மயில்கள் போன்றவை இங்கு காணப்படும் சில பறவையினங்களாகும்.
# வயநாடு வனவிலங்கு காப்பகம்

## காலநிலை

வயநாட்டின் காலநிலை உற்சாகமளிக்கக் கூடியது. மாவட்டத்தின் சராசரி மழைப்பொழிவு 2322 மில்லி மீட்டர்களாகும். உயர் மழையளவைப் பெறும் சில பகுதிகளில் ஆண்டு மழை அளவு 3,000 முதல் 4,000 மிமீ வரைகூட இருக்கும். தென்மேற்கு பருவக்காற்று பருவகாலத்தில் அதி வேக காற்று வீசுதல் என்பது இங்கு மிகப்பொதுவானது. மற்றும் மார்ச்-ஏப்ரல் மாதங்களில் உலர் காற்று வீசும். அதிக உயர் அழுத்தப் பகுதிகளில் கடுமையான குளிர் நிலவும். தென்மேற்கு பருவக்காற்று காலத்தில் இக்குளிர்ச்சி 95% வரை உயர்ந்து அதிக ஈரப்பதத்தை அனுபவிக்கிறது. பொதுவாக வயநாட்டின் ஆண்டு குளிர் காலம், கோடைகாலம், தென்மேற்கு பருவமழை காலம் மற்றும் வடகிழக்கு பருவமழை காலம் என்ற நான்கு பருவங்களாக வகைப்படுத்தப்படுகிறது. வைத்திரி தாலுக்காவில் உள்ள மலையடிவாரத்தில் அமைந்துள்ள 'லக்கிடி பள்ளத்தாக்கு கேரளாவின் உயர் சராசரி மழைப்பொழிவைக் கொண்டுள்ளது.  
;அமைவிடம்:  
தெற்கு வயநாடு பிரிவு சுல்தான் பாத்தெரியிலிருந்து 16 கிலோமீட்டர் தொலைவிலும் வடக்கு வயநாடு பிரிவு கேரளாவின் மனந்தவாடியிலிருந்து 20 கிலோ மீட்டர் தொலைவிலும் அமைந்துள்ளது.
# வயநாடு வனவிலங்கு காப்பகம்

## அழியும் நிலையில் கழுகுகள்

வெண்முதுகுக் கழுகு, செந்தலைக்கழுகு போன்ற பறவையினங்களுக்கு வயநாடு வனவிலங்கு சரணாலயம் பாதுகாப்பான புகலிடங்களில் ஒன்றாகும். 2016 ஆம் ஆண்டு பிப்ரவரி மாதம் எடுத்த கணக்கெடுப்பில் ஒட்டுமொத்தமாக இங்கு கிட்டத்தட்ட 150 கழுகுகள் இருந்ததாகக் கூறப்பட்டது. இதே ஆண்டு மார்ச்சு மாதத்தில் இந்த எண்ணிக்கை 70 ஆகக் குறைந்துள்ளது எனத் தெரிவிக்கப்பட்டது. முதலில் 17 கூடுகளாக இருந்த எண்ணிக்கை மார்ச் மாதத்தில் 16 என்ற எண்ணிக்கைக்கு குறைந்தது. டைக்ளோஃபினாக் என்ற மருந்து ஏற்படுத்திய சிறுநீரகச் செயலிழப்பே இதற்கு காரணமாக இருக்கலாம் என்று கண்டறியப்பட்டது .
# 1,2-பென்சீன்டைதயோல்

**1,2-பென்சீன்டைதயோல்** *(1,2-Benzenedithiol)* என்பது C<sub>6</sub>H<sub>4</sub>(SH)<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமக்கந்தகச் சேர்மமான இது நிறமற்ற பாகியல் திரவமாகும். பக்கத்தில் ஒரு சோடி தயோல் குழுக்கள் கொண்ட பென்சீன் வளையத்துடன் இத்திரவம் கட்டமைப்பு அமைந்துள்ளது. 1,2-இருபுரோட்டான் சேர்மமான பென்சீன்டைதயோலின் இணைகாரம் ஒருங்கிணைப்பு வேதியியலில் ஒரு பிணைக்கும் பொருளாகவும், கரிமத்தொகுப்பு வினைகளில் பிற கந்தகக்கைமச் சேர்மங்களை தயாரிக்க உதவும் கட்டுறுப்பு தொகுதியாகவும் பயன்படுத்தப்படுகிறது
# 1,2-பென்சீன்டைதயோல்

## தயாரிப்பு

பியூட்டைல் இலித்தியத்தைப் பயன்படுத்தி பென்சீன்தயோலின் ஆர்த்தோ-நிலையில் இலித்தியம் உலோகமேற்றும் வினையை நிகழ்த்தி தொடர்ந்து சல்பைடாக்கம் செய்வதன் மூலம் 1,2-பென்சீன்டைதயோல் தயாரிக்கப்படுகிறது:  
:C<sub>6</sub>H<sub>5</sub>SH + 2 BuLi → C<sub>6</sub>H<sub>4</sub>SLi-2-Li + 2 BuH
:C<sub>6</sub>H<sub>4</sub>SLi-2-Li + S → C<sub>6</sub>H<sub>4</sub>(SLi)<sub>2</sub>
:C<sub>6</sub>H<sub>4</sub>(SLi)<sub>2</sub> + 2 HCl → C<sub>6</sub>H<sub>4</sub>(SH)<sub>2</sub> + 2 LiCl.  
டையசோனியமாக்கல் மூலம் 2-அமினோபென்சீன்தயோல் சேர்மத்திலிருந்து முதன்முதலில் இச்சேர்மம் தயாரிக்கப்பட்டது. 1,2-டைபுரோமோபென்சீனிலிருந்து மாற்று வழிமுறையிலும் 1,2-பென்சீன்டைதயோல் தயாரிக்கப்பட்டது.
# 1,2-பென்சீன்டைதயோல்

## வினைகள்

1,2-பென்சீன்டைதயோல் பிரதானமாக ஆக்சிசனேற்ற வினையில் ஈடுபட்டு பல்பகுதி டைசல்பைடுகளை உருவாக்குகிறது. உலோக டையாலடைடுகள் மற்றும் உலோக ஆக்சைடுகளுடன் வினைபுரிந்து LnM(S2C6H4) என்ற வாய்ப்பாட்டில் அமைந்த டைதயோலேட்டு அணைவுச் சேர்மங்களை உருவாக்குகிறது. இதிலுள்ள LnM, (C5H5)2Ti போன்ற பல்வேறு வகையான உலோக மையங்களைக் குறிக்கிறது. கீட்டோன்களும் ஆல்டிகைடுகளும் ஒடுக்கமடைந்து டைதயேன்கள் எனப்படும் பல்லினவளையங்களாக உருவாகின்றன.  
:C<sub>6</sub>H<sub>4</sub>(SH)<sub>2</sub> + RR’CO → C<sub>6</sub>H<sub>4</sub>(S)<sub>2</sub>CRR’ + H<sub>2</sub>O
# 1,2-பென்சீன்டைதயோல்

## தொடர்புடைய சேர்மங்கள்

டைமெர்காப்டோதொலுயீன் என்றும் அழைக்கப்படும் 3,4-தொலுயீன்டைதயோல் (சி.ஏ.எசு#496-74-2) கிட்டத்தட்ட 1,2-பென்சீன்டைதயோல் போலவே செயல்படுகிறது. ஆனால் இது ஒரு திண்மமாகும். சாதாரண வெப்பநிலையில் இதன் உருகுநிலை 135-137° செல்சியசு வெப்பநிலையாகும்.  
ஆல்க்கீன்-1,2-டைதயோல்கள் நிலைப்புத்தன்மையற்ற சேர்மங்களாகும். எனினும், ஆல்க்கீன்-1,2-டைதயோலேட்டு அணைவுச் சேர்மங்கள் எனப்படும் டைதயோலீன் அணைவுச் சேர்மங்கள் நன்கு அறியப்படுகின்றன.
# சுற்றுச்சூழல் வேதியியல்

**சுற்றுச்சூழல் வேதியியல்** (*Environmental chemistry*) என்பது இயற்கையான இடங்களில் வேதியியல் மற்றும் உயிர் வேதியியல் நிகழ்வுகளால் ஏற்படும் நிகழ்வுகளைப் பற்றிய அறிவியல் அணுகுமுறையின்படியான ஓர் ஆய்வு அல்லது கல்வியாகும். ராஹேயில் எண்ணெய்க்கசிவால் மாசுபட்ட கற்கள் அடங்கிய பைகள் கடற்கரையோரம் வரிசையாக வைக்கப்பட்டுள்ளன (FI-Raahe-20140609 183727)]]  
இந்தச் சொல்லை, மாசுபாட்டினை அதன் மூலத்திலேயே குறைப்பதற்கான முயற்சியான ”பசுமை வேதியியல்” என்ற சொல்லுடன் இணைத்துக் குழப்பமடையக்கூடாது. மூலங்கள், இதனை வேதி வினைகள், போக்குவரத்து, வேதிப்பொருள்களால் மண், நீர், காற்று இவற்றின் சூழலில் மனிதச் செயல்பாடுகளாலும், உயிாியச் செயல்பாடுகளாலும் ஏற்படும் மாற்றங்கள் குறித்த வேதியியலின் பிரிவு எனலாம்.  
சுற்றுச்சூழல் வேதியியல் என்பது வளிமண்டல, நீா், மண் சார்ந்த வேதியியல்களோடு ஒன்றோடொன்று தொடா்புடைய பிாிவாகவும், பகுப்பாய்வு வேதியியலை மிகவும் சார்ந்ததாகவும், அறிவியலின் பிற பிரிவுகள் மற்றும் சுற்றுச்சூழலியல் இவற்றோடெல்லாம் தொடா்பு கொண்டதாகவும் இருக்கிறது. இதனை மனித நடவடிக்கைகளால் சுற்றுச்சூழலில் ஏற்படக்கூடிய வேதிச்செயல்முறைகள் குறித்த அறிவியலின் பிாிவு எனலாம். இத்தகைய பாதிப்புகள் நகா்ப்புறத்தில் ஏற்படக்கூடிய காற்று மாசுபடுத்திகள், வேதிக்கழிவுகளால் உருவான நச்சுத்தன்மையுடைய பொருள்கள் ஆகியவற்றின் காரணமாக, அந்தந்தப் பகுதியளவிலோ, உலகளாவிய அளவிலோ உணரப்படலாம். உதாரணமாக, ஓசோன் படலம் பலவீனமடைதல், புவி வெப்ப உயா்வு போன்றவை உலகம் முழுவதும் உள்ள மனிதச் செயல்பாடுகள் மற்றும் உயிா் வேதியச் செயல்பாடுகளின் தாக்கத்தால் உருவானவையே.  
சுற்றுச்சூழல் வேதியியலானது இயற்கையில் எந்தெந்த வேதிப்பொருள்கள் என்னென்ன இயல்பில் இருக்கின்றன என்பதையும், அவற்றின் விளைவுகள் என்ன என்பதையும், மாசுபடுத்தப்படாத சுற்றுச்சூழல் எவ்வாறானது என்ற புாிதலையும் உள்ளடக்கியதாகும். இந்தப் புாிதல் இல்லாமல் மனிதச்செயல்களால் வெளிப்படும் வேதிப்பொருள்களால் இயல்பான, மாசுபடாத சுற்றுச்சூழலில் ஏற்பட்ட விளைவுகளைப் பற்றி அறிவதென்பது இயலாது.  
சுற்றுச்சசூழல் வேதியியலாளா்கள், வேதியியல் மற்றும் சுற்றுச்சூழல் அறிவியலிலிருந்து பல்வேறு கருத்துருக்களை எடுத்துக்கொண்டு வேதிப்பொருள்கள் தற்போதைய உயிா்ச்சூழலில் எவ்வாறெல்லாம் மாற்றமடைகின்றன என்பதையெல்லாம் ஆராய்ந்து வருகிறாா்கள். வேதிவினைகள், வேதிச்சமன்பாடுகள், கரைசல்கள், அளவீடுகள் மற்றும் அலகுகள், மாதிாிகள் தோ்வு மற்றும் புள்ளியியல் உத்திகள், பகுப்பாய்வு உத்திகள் சார்ந்த பகுப்பாய்வு வேதியியல் போன்றவை சுற்றுச்சூழல் வேதியியலில் கையாளப்படும் வேதியியலின் முக்கிய பொதுப்பிாிவுகளாகும்..
# சுற்றுச்சூழல் வேதியியல்

## மாசுபடுத்துதல்

ஒரு வேதிப்பொருள் இயற்கைச் சூழலில் இருக்க வேண்டிய இயல்பான அளவைவிட அதிக அளவில் இருந்தால் அது ”மாசுபடுத்தி” எனப்படுகிறது.
இவ்வாறு அதிகமான அளவில் அந்தப்பொருள் இருப்பதற்கான காரணம் மனிதச்செயல்பாடாகவோ, உயிாியச் செயல்முறைகளாகவோ இருக்கலாம். ”மாசு” (contaminant) மற்றும் ”மாசுபடுத்தி” (pollutant) ஆகிய சொற்கள் அடிக்கடி ஒன்றுக்கு மாற்றான மற்றொரு சொல்லாகப் பயன்படுத்தப்பட்டு வருகின்றன. மாசுபடுத்தி எனப்படுவது தன்னைச் சூழ்ந்துள்ள சுற்றுச்சூழலுக்கு கேடு விளைவிக்கக்கூடிய பாதிப்பைத் தருகின்ற ஒரு பொருள் என வரையறுக்கப்படுகிறது. ஆனால் மாசு எனப்படுவது மனிதச்செயல்பாடுகளால் சுற்றுச்சூழலில் எந்தத்தீய விளைவுகளும் இல்லாமல் இருந்து, காலப்போக்கில் அதன் இருப்பு அதிகமாகும் போது சில தீய விளைவுகளை வெளிப்படையாக அல்லது உணரத்தக்க அளவில் உண்டாக்குகின்ற பொருளாகும்.
# போர்டு நியூக்ளியான்

**போர்டு நியூக்ளியான்** *(Ford Nucleon)* என்பது 1958 ஆம் ஆண்டில் ஃபோர்டு மோட்டார் நிறுவனம் உருவாக்கிய அணுசக்தியால் இயங்கும் சீருந்து எவ்வாறு தோற்றமளிக்கும் என்பதைக்காட்டும் மாதிரி வடிவமைப்புக் கார் ஆகும். இந்த வடிவமைப்பில் உள்-எரி இயந்திரம் இல்லை; மாறாக, வாகனத்தின் பின்புறத்தில் ஒரு சிறிய அணு உலை வைக்கப்பட்டு அதன் மூலம் கிடைக்கும் ஆற்றலால் வாகனம் இயக்கப்பட வேண்டும், என்றாவது ஒரு நாள் அளவுகளின் அளவைக் குறைப்பதன் மூலம் இந்த சிந்தனை சாத்தியமாகும் என்ற கருத்து இங்கு அடிப்படையாக உள்ளது. அணு நீர்மூழ்கிக் கப்பல்களில் காணப்படும் யுரேனியம் பிணைப்பு மூலம் இயங்கும் நீராவி இயந்திரத்தை இக்காரில் பயன்படுத்தலாம் .  
ஃபோர்டு நியூக்ளியான் மாதிரி வடிவமைப்புக் காரை மிச்சிகனில் உள்ள என்றி ஃபோர்டு அருங்காட்சியகத்தில் காணலாம் . நிகழ்பட விளையாட்டுகளில் பயன்படும் அணுக்கரு கார்களுக்கான தூண்டுதலாக நியூக்ளியான் உள்ளது. அணு வி8 இயந்திரத்தைக் கொண்டிருப்பதாக இவ்விளையாட்டுகள் உள்ளன. ஆட்டத்தின் சித்திரக் காட்சி மிகவும் நையாண்டித்தனமானது, இங்கு பொருத்தமாகத் தோன்றாத காளான் மேகத்திற்குள் காரை வெடிக்கச் செய்யும்போது கதிர்வீச்சு வெளிப்படுகிறது .
# யோசிட்டோ கிச்சி

**யோசிட்டோ கிச்சி** *(Yoshito Kishi*, 13 ஏப்ரல் 1937 – 9 சனவரி 2023) சப்பானிலுள்ள நகோயா நகரத்தில் பிறந்தவர் ஆவார். ஆர்வர்டு பல்கலைக்கழகத்தில் வேதியியல் பேராசிரியாகப் பணிபுரிந்தார். கரிமத் தொகுப்பு வினைகள் மற்றும் ஒட்டுமொத்த தொகுப்பு வினைகளின் அறிவியலுக்காக இவர் அறியப்படுகிறார்.  
சப்பான் நாட்டின் நகோயாவில் பிறந்த இவர் நாகோயா பல்கலைக்கழகத்தில் பயின்றார், இங்கு அவர் தனது பட்டப்படிப்பு மற்றும் முனைவர் பட்டங்களைப் பெற்றார் .
இராபர்ட் பர்ன்சு வுட்வர்ட் உடன் ஆர்வார்டு பல்கலைக்கழகத்தில் போதானாசிரியராகப் பணிபுரிந்த காலத்தில் இரண்டாண்டு கால முனைவர் பட்ட நேற்படிப்பில் ஈடுபட்டார் . நோசாகி-இயாமா- கிச்சி வினை உட்பட பல புதிய வேதியியல் வினைகளின் வளர்ச்சிக்கும் இவர் பங்களித்திருக்கிறார் .
# யோசிட்டோ கிச்சி

## பரிசுகளும் விருதுகளும்

- சப்பான் அகாதெமியின் இம்பீரியல் பரிசு-1999
- கரிம வேதியியல் மற்றும் உயிரிமருத்துவ வேதியியலில் படைப்பூக்கத்திற்கான டெட்ராகீட்ரன் பரிசு-2001
- எர்னசுடு கியுந்தர் விருது-2001
- கலாச்சார மேம்பாட்டு மனிதர் விருது-
- புனிதக் கருவூலம் விருது-2013
# விக்கிப்பீடியா:ஒத்தாசை பக்கம்/தொகுப்பு 13

கட்டுரையை எப்படி upload செய்வது
:கட்டுரை எழுதுவதும் தமிழ் விக்கிப்பிடியாவில் பங்களிப்பதும் இலகுவானது. விக்கிப்பீடியா:முதல் கட்டுரை மற்றும் விக்கிப்பீடியா:தமிழ் விக்கியூடகக் கையேடு/கட்டுரையைத் தொகுத்தல், தொடங்கல் ஆகியன உங்களுக்கு உதவக்கூடும். சந்தேகங்களை கேளுங்கள். வரிசைப்படுத்தலுக்காக ஒத்தாசைப்பக்கத்தின் கீழே கடைசியில் உங்களின் கேள்விகளைக் கேளுங்கள்.--இரா. பாலா (பேச்சு) 06:45, 25 ஏப்ரல் 2017 (UTC)
# விக்கிப்பீடியா:ஒத்தாசை பக்கம்/தொகுப்பு 13

## 63 Nayanmar

Dear Sir,  
I would like to know the Drama peoples who is doing 63 Nayanmar Dramas.
I think some peoples called Muthu samy trust from Chennai did 63 Nayanmar Dramas.
It was really very interesting and we would like to do at our "Tirupur Shaiva Siddhanda Sabai".  
If you have any contact who is doing as per Peruya puranam way, pls lt me know.
Thanks.  
Best Regards,
Subra maniam  
வணக்கம்
என் பெயரை Aathira mullai என்று நான் பதிவு செய்தேன். ஆனால் விக்கி தானாக Aathira-tawiki என்று பெயரை மாற்றியுள்ளது. இது ஏன்? என் பெயரை எப்படி மாற்றுவது?
# விக்கிப்பீடியா:ஒத்தாசை பக்கம்/தொகுப்பு 13

## உதவி தேவை

எனக்கு இந்த எச்சரிக்கை வருகின்றது.. எவ்வாறு இதனை எதிர்கொள்வது ?
<blockquote>
Information: You are importing User:Lupin/popups.js into your common.js or <skin>.js!
This script is unmaintained. Please remove this inclusion and enable the Navigation popups Gadget in the preferences of your account instead.</blockquote>  
:ஆங்கில விக்கிப்பீடியாவில் இந்தக் கருவியைத் தற்போது இற்றைப்படுத்துவதில்லை. ஆயினும், சிக்கல்களின்றி வேலை செய்கின்றது. ஆதலால், எச்சரிக்கைச் செய்தியை நீக்கியுள்ளேன். எச்சரிக்கைச் செய்தி இடைஞ்சலாகவும் இருக்கிறது. மீடியாவிக்கிப் பதிப்பு மாற்றங்களுடன் ஏதேனும் சிக்கல்கள் நேர்ந்தால் மீடியாவிக்கி:Gadget-popups.js பக்கத்தை நீக்கி விடலாம். திருத்தங்களை மேற்கொண்ட பின் மீண்டும் செயற்படுத்தலாம். தமிழ் விக்கிப்பீடியாவில் இந்தக் கருவியை நான் தொடர்ந்து கவனிக்கிறேன். குறிப்பு: Hovercardsஐச் செயற்படுத்தியிருந்தால் இக்கருவி வேலை செய்யாது. --மதனாகரன் (பேச்சு) 15:45, 3 அக்டோபர் 2015 (UTC)
:நன்றி மதனாகரன் !--மணியன் (பேச்சு) 03:15, 4 அக்டோபர் 2015 (UTC)  
: சார், துத்தநாகப் புரோட்டினேட்டு என்ற கட்டுரையின் பகுப்பைச் சற்று கவனிக்கவும். --கி.மூர்த்தி 14:08, 22 அக்டோபர் 2015 (UTC)
# விக்கிப்பீடியா:ஒத்தாசை பக்கம்/தொகுப்பு 13

## நான் ஒரு கட்டுரையை எழுதி உள்ளேன் அதில் சில குழப்பம் சரி செய்ய உதவுங்கள்

நான் வேலநாட்டி சோடர்கள் என்ற கட்டுரையை தொடங்கி உள்ளேன் அதில் இந்த கட்டுரை விக்கித்தரவில் சேர்க்கப்படவில்லை. என்று கூறியுள்ளார்கள் இந்த கட்டுரையை சரியான விக்கித்தரவில் சேர்த்து உதவுங்கள் நன்றி
:--Kanags <sup>\உரையாடுக</sup> 11:13, 23 அக்டோபர் 2015 (UTC)  
நான் தங்க. ஜெய்சக்திவேல் என்ற கட்டுரையை எழுதியுள்ளேன். அவர் ஒரு பல்கலைக் கழகப் பேராசிரியர் என்பதற்கும், அவரது கல்வித் தகைமை மற்றும் அவரது சிறப்பு (Specialities) என்பதற்கும் பல்கலைக்கழகத்தின் சான்றிதழை மேற்கோள் கொடுத்துள்ளேன்.
அவர் இரு இணைய இதழ்களை வெளியிடுகிறார். அந்த வெளியீடுகளின் இணைப்பைக் கொடுத்துள்ளதோடு அவர் அவற்றை வெளியிடுகிறார் என்பதற்குச் சான்றாக தினகரன் (இந்தியா) நாளிதழின் வசந்தம் இதழில் வெளியான கட்டுரையை மேற்கோளாகக் கொடுத்திருக்கிறேன். இந்த இதழின் அச்சுப்பிரதி பேராசிரியரிடம் கைவசம் இருக்கிறது. அப்படியிருந்தும் பயனர் AntanO4task நம்பகமற்றது எனக் குறிப்பிட்டுள்ளார். நீண்ட காலமாக வெளிவரும் ஒரு நாளிதழில் வந்த தகவலை நம்பகமற்றது என்றால், வேறு எந்த மேற்கோளைக் கொடுப்பது?
மேலும், அவர் வானொலி நிகழ்ச்சிகளில் கலந்து கொண்டதற்குச் சான்று கேட்டுள்ளார். இப்படியான தகவலுக்குச் சான்றுக்கு எங்கே போவது. பல்கலைக் கழக பேராசிரியர் என்பது சந்தேகத்துக்கு இடமின்றி தெரிந்த பின்னும் இவ்வாறு சின்னச் சின்ன விடயங்களுக்குச் சான்று கேட்பது வேண்டுமென்றே செய்யப்படுவதாக நான் உணர்கிறேன். மேலும் இந்தப் பயனர் வேறு ஒரு நாட்டில் இருந்து கொண்டு இங்கு வெளியாகும் நாளிதழை நம்பகமற்றது என்று குறிப்பிட்டது சரியாகப் படவில்லை.
இந்தக் கட்டுரை இவ்வளவு தூரம் கேள்விக்குள்ளாக்கப்படுவது அதில் கூறப்படும் நபரின் கௌரவத்தைப் பாதிப்பதாகவே கருதுகிறேன். ஆகவே, கொடுக்கப்பட்டுள்ள மேற்கோள்களை ஆராய்ந்து கட்டுரையை அங்கீகரிக்கவும். அல்லது, கட்டுரையை நீக்கவும்.
நான் தனிப்பட ஒரு தகவலையும் தெரிவிக்க விரும்புகிறேன். எனக்கு வயது 72. இந்தப் பயனர் இவ்வாறு இக்கட்டுரைக்குக் குறிப்பிடுவது எனக்கு இரத்த அழுத்தத்தைக் கொடுக்கிறது. நான் முடிந்தவரை மேற்கோள்கள் காட்டி விட்டேன். இந்தக் கட்டுரை இப்படியே இருந்தால் எனக்கு அது மேலும் இரத்த அழுத்தத்தையே ஏற்படுத்தும். அல்லது நான் தமிழ் விக்கியிலிருந்து விலக வேண்டும். ஆகவே இக்கட்டுரை பற்றி ஒரு தீர்க்கமான முடிவுக்கு வரவும்.
- Uksharma3 04:01, 15 அக்டோபர் 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## தரவு அமைத்து தாருங்கள்

** தோழமைக்கு அடியேனின் வணக்கம்**விக்கிபீடியாவின் ஆசியா மாதம் போட்டியில், அடியேன் எழுதிய, "ஹெரத்" அல்லது "ஹேரத் நகரம்" என்ற தலைப்பின் கட்டுரைக்கு **விக்கித்தரவு** அமைத்து தரும்படி தாழ்மையுடன் கோறுகிறேன்.அன்புமுனுசாமி (பேச்சு) 10:15, 3 நவம்பர் 2015 (UTC)
# விக்கிப்பீடியா:ஒத்தாசை பக்கம்/தொகுப்பு 13

## உதவுங்கள்

நான் அதிகம் படிக்காதவன் புதுபயணன், நான் மணல்தொட்டியில் எழுதிவருகிறேன்,எனக்கு **படிமத்தோடுகூடிய தகவல் பெட்டகம்** (*வார்ப்புரு*) எப்படி அமைப்பதென்று தெரியவில்லை தயவுகூர்ந்து இந்த புதியவனுக்கு ஒத்தாசை ஈன்றுதுவுங்கள்.நன்றி(பயனர்:Anbumunusamy/மணல்தொட்டி
# விக்கிப்பீடியா:ஒத்தாசை பக்கம்/தொகுப்பு 13

## மொழிப்பெயர்ப்பு

ஆங்கிலத்தில் tiruvannamalai region என்றக் கட்டுரை உள்ளது. இதில் உள்ள region என்ற சொல்லை மண்டலம் என்று எழுதலாமா ? பகுதி எனலாமா??  
ரோஹித் (பேச்சு)  
:உதவிக்கு கீழே உள்ள தமிழ் விக்சனரி உரலியை பாருங்கள்.
- https://ta.wiktionary.org/wiki/region  
எந்த வார்த்தைக்கு மொழிபெயர்ப்புத் தேவைபடுகிறதோ அதைச் சொடுக்கினால் நேரடியாக தமிழ் விக்சனரிப் பக்கத்திற்கு செல்வீர்கள்.--நந்தகுமார் (பேச்சு) 09:21, 3 நவம்பர் 2015 (UTC)  
நன்றி
ரோஹித் (பேச்சு) 12:44, 3 நவம்பர் 2015 (UTC)
# விக்கிப்பீடியா:ஒத்தாசை பக்கம்/தொகுப்பு 13

## ஆங்கிலத்தில் மொழி பெயர்க்க உதவுங்கள் .....

தமிழ் பக்கங்களை ஆங்கிலத்தில் மொழி பெயர்க்க தேவையான வழிகாட்டுதல்களை தரவும். இதற்கு முன் நான் மொழி பெயர்த்த சில பக்கங்கள் பிற விக்கி பங்களிப்பாளர்களால் நீக்கப்பட்டதாய் செய்தி அறிந்தேன். இது போன்ற நிகழ்வுகள் இனி நிகழாமல் இருக்க நான் எவ்வாறு எனது பங்களிப்பை வழங்க வேண்டும் என வழிகாட்டவும் ....  
நன்றி ......
# விக்கிப்பீடியா:ஒத்தாசை பக்கம்/தொகுப்பு 13

## நஞ்சராயநகர் மக்கள் வாழ்க்கை

இந்த கட்டுரை எவ்வறு பதிவு செய்வது
# விக்கிப்பீடியா:ஒத்தாசை பக்கம்/தொகுப்பு 13

## கட்டுரை அளவு

கட்டுரை எவ்வளவு வாக்கியங்கள் கொண்டிருக்க வேண்டும் என்பதையும், கட்டுரைக்கான பிற்சோ்க்கை எழுவது எப்படி? என்பதையும் கூறுக.
# விக்கிப்பீடியா:ஒத்தாசை பக்கம்/தொகுப்பு 13

## படிமங்கள்

படிமங்களை சோ்ப்பது பற்றி கூறவும்.
# விக்கிப்பீடியா:ஒத்தாசை பக்கம்/தொகுப்பு 13

## விக்கிமேனியா உதவிக்கொடை விண்ணப்ப மதிப்பீடு

விக்கிமேனியா உதவிக்கொடை விண்ணப்பத்திற்கான மொழிபெயர்ப்புகள் மதிப்பிடப்படாததால் அவை ஏற்றப்படாமலிருக்கின்றன. எனக்கு முதல் முறை மதிப்பிடும் உரிமை இல்லாததால் என்னால் அவற்றை மதிப்பிட இயலவில்லை. உரியவர் அதனை மதிப்பிட்டு உதவும்படி கேட்டுக்கொள்கிறேன். --கலைவாணன் (பேச்சு) 05:44, 28 திசம்பர் 2015 (UTC)  
AntanO கயானாப் பூங்கா கட்டுரையில் படம் பதிவேற்ற் உதவவும் --கி.மூர்த்தி 14:10, 1 சனவரி 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## தலைப்பை சரி செய்வது எப்படி

தலைப்பை திருத்தம் செய்வது எப்படி. உதவி தேவை. பொன்னம்பலம் முக்கப்பிள்ளை என்பது பொன்னம்பலம் மூக்கப்பிள்ளை என்று இருக்க வேண்டும்.
:"மேலும்" என்ற drop down menu வில் நகர்த்தவும் ஐச் சொடுக்குங்கள்.--Kanags <sup>\உரையாடுக</sup> 07:57, 3 சனவரி 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## வருவாய்கிராமம்

வருவாய்கிராமங்களின் பட்டியலை தொகுக்க முயற்சித்தபோது அதே பெயரில் கிராமங்கள் அல்லது பேரூராட்சி அல்லது நகராட்சி பற்றி அதே ஊரை பற்றி கட்டுரை உள்ளது. பழைய கட்டுரையில் வருவாய்கிராமம் பற்றி தகவலை சேர்ப்பதா அல்லது (வருவாய்கிராமம்) என புதிய கட்டுரை எழுதுவதா? எது சிறந்தது? விளக்கவும்.--நிர்மல் (பேச்சு) 12:43, 28 திசம்பர் 2015 (UTC)  
:வருவாய் கிராமங்கள் அனைத்துக்கும் ஒவ்வொரு கட்டுரை எழுதப் போகிறீர்களா? அல்லது வருவாய் கிராமங்களின் பட்டியல் மட்டும் தரப் போகிறீர்களா? பட்டியல் மட்டும் என்றால் உள்ளிணைப்பு இல்லாமல் பெயரை மட்டும் தாருங்கள். தனித்தனிக் கட்டுரை எழுதுவதாக இருந்தால், ஒரு தனிக் கட்டுரை எழுதுவதற்கு ஏற்ப தகவல்கள் உள்ளனவா? இல்லாவிடில், கிராமம் பற்றிய கட்டுரையில் வருவாய் கிராமத்தின் தகவல்களையும் சேர்க்கலாம்.--Kanags <sup>\உரையாடுக</sup> 04:05, 29 திசம்பர் 2015 (UTC)
# விக்கிப்பீடியா:ஒத்தாசை பக்கம்/தொகுப்பு 13

## தமிழ் விக்கியில் கோப்பை பதிவேற்றல் குறித்து

நான் திரைப்பட சுவரொட்டியை பதிவேற்ற விரும்புகிறேன். இதை பொதுவகத்தில் ஏற்றமுடியாது. தமிழ் விக்கிப்பீடியாவில் தான் ஏற்ற முடியும். எல்லா வழிகாட்டிகளும் பொதுவகத்திற்கே செல்லுகின்றன. தமிழ் விக்கியில் மட்டும் பதிவேற்ற முடியுமா? முடியுமென்றால் அதற்கான சுட்டியை தரவும். (முன்பு ஏற்றியுள்ளேன் இப்போ எல்லாமும் மாறிவிட்டது) --குறும்பன் (பேச்சு) 21:48, 3 சனவரி 2016 (UTC)
:இதனைப் பயன்படுத்திப் பாருங்கள்.--Kanags <sup>\உரையாடுக</sup> 07:14, 4 சனவரி 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## மொழிபெயர்ப்பு உதவி

Countersteering - என்பதற்குச் சரியான மொழிபெயர்ப்பாக, பின்வருவனவற்றுள் ஒன்றை தேர்வு செய்யவோ, அல்லது இதனினும் பொருத்தமான சொல்லை ஆக்கவோ உதவவும்.
- எதிர்திசைசெலுத்தல்
- எதிர்திசைமாற்றம்
- எதிர்திசைதிருப்பம்
- எதிர்திருப்புதல்
--கலைவாணன் (பேச்சு) 11:11, 9 சனவரி 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## உதவி தேவை

கட்டுரைத் தலைப்பை உள்ளிட்டு , பக்கத்தை உருவாக்கவும் என்று புதிய கட்டுரையை உருவாக்க முற்பட்டால் .......
: என்று வருகிறது. கவனிக்கவும். எந்த தலைப்பை உள்ளிட்டாலும் இதே நிலை.--கி.மூர்த்தி 02:20, 13 சனவரி 2016 (UTC)  
::எனக்கு அவ்வாறு வரவில்லை. தெளிவாக குறிப்பிட முடியுமா? --Ant<font color="red">a</font>n<font color="red"><big>**O**</big></font> 02:59, 13 சனவரி 2016 (UTC)  
User:AntanO அறுகுளோரோவசிட்டோன் என்று கட்டுரைத் தலைப்பை உள்ளிட்டு , புதிய கட்டுரையை உருவாக்க முயற்சித்தேன்.: என்று வருகிறது. காரணம் புரியவில்லை.--கி.மூர்த்தி 05:12, 13 சனவரி 2016 (UTC)  
::சாளரத்தின் மேல் வலப்பக்க மூலையில் உள்ள "தேடு" என்னும் தேடல் பெட்டியினுள் "அறுகுளோரோவசிட்டோன்" என்பதை உள்ளிட்டு, *"அறுகுளோரோவசிட்டோன்" பக்கத்தை இந்த விக்கியில் உருவாக்கவும்!* என்பதிலுள்ள சிவப்பு இணைப்பை சொடுகி உருவாக்குங்கள். நீங்கள் முயன்றது புதுப்பயனர்களுக்கான முறை. அல்லது நீங்கள் முன்னைய முறையினை மேற்கொண்டு, அங்குள்ள உள்ளடக்கங்களை நீக்கிவிட்டு கட்டுரையிணை உருவாக்கலாம். --Ant<font color="red">a</font>n<font color="red"><big>**O**</big></font> 05:49, 13 சனவரி 2016 (UTC)  
:User:AntanO இதுவரை நான் இம்முறையில் தானே கட்டுரைகளை உருவாக்கி வருகிறேன்.இப்பொழுது மட்டும் ஏன் இப்படி வருகிறது? அந்த : வர்ப்புரு எதற்காக இடப்படுகிறது? தெளிவுபடுத்தவும். --கி.மூர்த்தி 05:57, 13 சனவரி 2016 (UTC)  
::விக்கிப்பீடியா:மின்னல் கருவிக்காக வார்ப்புருக்கள் இங்கு இறக்குமதி செய்து இற்றையாக்கப்பட்டுக் கொண்டிருக்கின்றன. இதன் மூலம் கட்டுரைகளை கவனித்தல், பராமரித்தல், மேற்பார்வை செய்தல் போன்ற பணிகள் எளிதாக இருக்கும். புதிதாக கட்டுரை உருவாக்க விரும்பும் ஒருவருக்கு உதவி செய்ய அம்முறை இலகுவானது. --Ant<font color="red">a</font>n<font color="red"><big>**O**</big></font> 06:09, 13 சனவரி 2016 (UTC)  
:Ant<font color="red">a</font>n<font color="red"><big>**O**</big></font> படிவத்தை நிறைவு செய்து அனுப்பிவிட்டேன். படிவத்தில் அஞ்சல் முகவரி எங்கும் கேட்கப்படவில்லையே? அஞ்சல் அட்டைகள் எவ்வாறு அனுப்பப்படும்? மின்னஞ்சலிலா?
போட்டி முடிவுகள் அறிவிக்கப்பட்டுவிட்டனவா? --கி.மூர்த்தி 09:56, 13 சனவரி 2016 (UTC)
:அஞ்சல் முகவரி கேட்கப்பட்டிருந்ததே. மீண்டும் ஒரு தடவை பார்த்துவிட்டு பதிலளிக்கிறேன். --Ant<font color="red">a</font>n<font color="red"><big>**O**</big></font> 10:02, 13 சனவரி 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## ஐயா வணக்கம் எனது kaylivi குடியரசுத் தினமாக அறிவித்து செயல்படுத்தியது 1948 இல் (ஆ) இல்லை 1950 (ஆ)?

1930ஆம் ஆண்டு இந்திய விடுதலை இயக்கத்தினர் பூர்ண சுவராஜ் என்ற விடுதலை அறைகூவலை நினைவுகூர சனவரி 26 ஆம் நாள் காந்தியடிகளால் தேர்ந்தெடுக்கப்பட்டது.  
28 ஆம் நாள் ஆகஸ்து மாதம் 1947 ஆண்டு ஒரு நிரந்தர அரசியலமைப்பை உருவாக்குவதற்கான வரைவுக் குழு உருவாக்கி அதன் தலைவராக பி ஆர் அம்பேத்கர் நியமிக்கப்பட்டார். அந்தக் குழு ஒரு வரைவு அரசியலமைப்பினை 1947 நவம்பர் 4 ஆம் நாள் பாராளுமன்றத்தில் சமர்ப்பித்தது.  
2 ஆண்டுகள், 11 மாதங்கள், 166 நாட்கள் பொது திறந்த அமர்வுகளில், சந்தித்து அரசியலமைப்பின் ஏற்புக்கு முன்னதாக பல விவாதங்கள் நடைபெற்றன. கடைசியாக
**== *****'சனவரி 24 ஆம் நாள் 1950 ஆம் ஆண்டு 308 பாராளுமன்ற உறுப்பினர்களின் ஒப்புதலுடன் ஆங்கிலம் மற்றும் இந்தி மொழியில் இரண்டு கையால் எழுதப்பட்ட நிரந்தர அரசியலமைப்பு கையெழுத்திடப்பட்டது. ***'அதன் பிறகு இரண்டு நாட்கள் கழித்து 1948 இல் (ஆ) இல்லை 1950 (ஆ) சுதந்திரம் பெற்ற பின் 26 சனவரி நாளை குடியரசுத் தினமாகக்***'தடித்த எழுத்துக்கள்***' கொண்டாட நேரு அமைச்சரவை முடிவு செய்து அறிவித்து செயல்படுத்தியது.****** ==**--  
:குடியரசு நாள் (இந்தியா) கட்டுரையில் திருத்தம் வேண்டும்.--Kanags <sup>\உரையாடுக</sup> 06:31, 26 சனவரி 2016 (UTC)
:: திருத்தியுள்ளேன். இப்போது தெளிவுள்ளதா ? மேற்கோள்கள் எந்தச் செய்திகளுக்குத் தேவைப்படுகின்றன ?--மணியன் (பேச்சு) 13:28, 26 சனவரி 2016 (UTC)
# விக்கிப்பீடியா:ஒத்தாசை பக்கம்/தொகுப்பு 13

## தமிழாக்க உதவி

Tórshavnஐ தமிழாக்க உதவுங்கள். *டோய்சயுன்* - சரியாக வருமா? -- சத்தியராஜ் (பேச்சு) 12:53, 4 பெப்ரவரி 2016 (UTC)  
:டோர்சான் அல்லது டோர்ஷான் --Ant<font color="red">a</font>n<font color="red"><big>**O**</big></font> 13:25, 4 பெப்ரவரி 2016 (UTC)  
மேலும் ஒரு உதவி. Ulster: தமிழில் **அல்சுடர்** சரியாகவருமா? --சத்தியராஜ் (பேச்சு) 13:40, 10 பெப்ரவரி 2016 (UTC)  
: **அல்ஸ்டர்** என்ற உச்சரிப்பு சரியாக வரும். கிரந்தம் நீக்கி எழுதுவதாயின் யாராவது உதவி செய்ய வேண்டும். --Ant<font color="red">a</font>n<font color="red"><big>**O**</big></font> 19:44, 10 பெப்ரவரி 2016 (UTC)